കാമ്ബസ് പ്രണയപ്പകക്ക് വീണ്ടുമൊരു ഇര കോട്ടയം: പാലാ സെന്റ് തോമസ് കോളജില് സഹപാഠി കഴുത്തറുത്ത് കൊലപ്പെടുത്തിയ നിധിന കോളജ് കാമ്ബസിലെ പ്രണയപ്പകയുടെ രണ്ടാമത്തെ ഇര.നാലുവര്ഷം മുമ്ബും പ്രണയത്തിെന്റ പേരില് ജീവനെടുത്ത വാര്ത്ത കേട്ട് നാട് നടുങ്ങിയിരുന്നു. 2017 ഫെബ്രുവരിയിലാണ് ഗാന്ധിനഗറിലെ എസ്.എം.ഇ സ്കൂള് ഓഫ് മെഡിക്കല് എജുക്കേഷന് കാമ്ബസ് ഈ ദുരന്തത്തിന് സാക്ഷിയായത്. ഹരിപ്പാട് സ്വദേശിനി ലക്ഷ്മിയെ 21 കോളജിലെ പൂര്വവിദ്യാര്ഥിയും നീണ്ടകര സ്വദേശിയുമായ ആദര്ശ് പെട്രോള് ഒഴിച്ച് കൊലപ്പെടുത്തുകയായിരുന്നു. ആദര്ശ് ഇതിനൊപ്പം ജീവനൊടുക്കി. ബാച്ചിലര് ഓഫ് ഫിസിയോതെറപ്പി നാലാം വര്ഷ വിദ്യാര്ഥിനിയായിരുന്നു ലക്ഷ്മി. ആദര്ശ് 2013ല് കോഴ്സ് പൂര്ത്തിയാക്കിയെങ്കിലും മുഴുവന് പേപ്പറും പാസായിരുന്നില്ല. ഇരുവരും തമ്മില് ഇഷ്ടത്തിലായിരുന്നു. എന്നാല്, ആദര്ശിെന്റ സ്വഭാവം ഇഷ്ടപ്പെടാതിരുന്ന ലക്ഷ്മി മെല്ലെ ബന്ധത്തില്നിന്ന് പിന്വാങ്ങി. ഇതാണ് ആദര്ശിനെ ചൊടിപ്പിച്ചത്. സംഭവം നടക്കുന്നതിെന്റ തലേദിവസം സപ്ലിമെന്ററി പരീക്ഷക്കായാണ് ആദര്ശ് കാമ്ബസിലെത്തിയത്. പിറ്റേന്ന് രാവിലെ ക്ലാസിലെത്തി ലക്ഷ്മിയോട് സംസാരിക്കണമെന്ന് ആവശ്യപ്പെട്ടു. എന്നാല്, ലക്ഷ്മി തയാറായില്ല. മടങ്ങിപ്പോയ ആദര്ശ് ഉച്ചക്ക് ഒന്നോടെ തോളില് ബാഗുമായി തിരികെയെത്തി. ക്ലാസ് മുറിയില് കയറി ബാഗില്നിന്ന് പെട്രോളെടുത്ത് ലക്ഷ്മിയുടെ ദേഹത്ത് ഒഴിച്ചു. ഭയന്ന ലക്ഷ്മിയും കൂട്ടുകാരും ക്ലാസിന് പുറത്തേക്ക് ഓടി. 20 മീറ്റര് മാത്രം അപ്പുറത്തുള്ള ലൈബ്രറിയിലേക്കാണ് ലക്ഷ്മി ഓടിക്കയറിയത്. എന്നാല്, പിറകെയെത്തിയ ആദര്ശ്, മറ്റുള്ളവര് തടുക്കുന്നതിനുമുമ്ബ് ലക്ഷ്മിയെ പിടിച്ചുനിര്ത്തി സിഗററ്റ് ലൈറ്റര്കൊണ്ട് തീ കൊളുത്തി. ആളിക്കത്തിയതോടെ ആദര്ശ് ലക്ഷ്മിയെ ചേര്ത്തുപിടിച്ചു. പ്രാണരക്ഷാര്ഥം പെണ്കുട്ടി ലൈബ്രറിയില്നിന്ന് ഇറങ്ങിയോടി. രക്ഷിക്കണമെന്ന് നിലവിളിച്ച് വരാന്തയില് വീണുകിടന്ന് ഉരുണ്ടു. അധ്യാപകരും സഹപാഠികളും വെള്ളമൊഴിച്ചു തീയണക്കാന് ശ്രമിച്ചു. തുടര്ന്ന് ഇരുവരെയും മെഡിക്കല് കോളജ് ആശുപത്രിയിലെത്തിച്ചു. ലക്ഷ്മിക്ക് 60 ശതമാനവും ആദര്ശിന് 75 ശതമാനവും പൊള്ളലേറ്റു. ആശുപത്രിയിലാണ് ഇരുവരും മരിച്ചത്. ചുങ്കം വാരിശ്ശേരിയിലെ െപട്രോള് പമ്ബില്നിന്ന് െപട്രോള് വാങ്ങിയാണ് ആദര്ശ് കോളജിലെത്തിയതെന്ന് പിന്നീട് പൊലീസ് അന്വേഷണത്തില് കണ്ടെത്തി.പ്രണയപ്പകയില് എരിഞ്ഞ പെണ്കുട്ടികള് 2017 ഫെബ്രുവരി രണ്ട്: കോട്ടയം എസ്.എം.ഇ കോളജില് ഹരിപ്പാട് സ്വദേശിനി ലക്ഷ്മിയെ 21 പൂര്വവിദ്യാര്ഥി ആദര്ശ് പെട്രോള് ഒഴിച്ച് കൊലപ്പെടുത്തി. ആദര്ശ് കൂടെ ആത്മഹത്യ ചെയ്തു. 2019 മാര്ച്ച് 12: തിരുവല്ല അയിരൂര് സ്വദേശി കവിത വിജയകുമാറിനെ കോളജിലേക്ക് പോകുന്ന വഴി അജിന് റെജി മാത്യൂസ് 18 വഴിയില് തടഞ്ഞുനിര്ത്തി കുത്തിപ്പരിക്കേല്പിച്ച് പെട്രോള് ഒഴിച്ച് കത്തിച്ചു. 2019 ഏപ്രില് നാല്: തൃശൂര് ചിയ്യാരത്ത് എന്ജിനീയറിങ് കോളജ് വിദ്യാര്ഥിനി നീതുവിനെ 22 വടക്കേക്കാട് സ്വദേശി നിധീഷ് വീട്ടിലെത്തി പെട്രോള് ഒഴിച്ച് കത്തിച്ചു. മാരകമായി കുത്തിപ്പരിക്കേല്പിച്ച ശേഷമാണ് പെട്രോള് ഒഴിച്ച് കത്തിച്ചത്. 2019 ജൂലൈ 14: പത്തനംതിട്ട കടമ്മനിട്ട സ്വദേശി ശാരികയെ 17 അകന്നബന്ധു സജില് 20 വീട്ടിലെത്തി പെട്രോള് ഒഴിച്ച് കത്തിച്ചു. 2019 ഒക്ടോബര് 10: കാക്കനാട് പ്ലസ് ടു വിദ്യാര്ഥിനി ദേവികയെ 17 അര്ധരാത്രി വീട്ടില്നിന്ന് വിളിച്ചിറക്കി പറവൂര് സ്വദേശി മിഥുന് 26 പെട്രോള് ഒഴിച്ച് കത്തിച്ചു. സ്വയം തീകൊളുത്തി മിഥുന് ആത്മഹത്യ ചെയ്തു. 2021 ജൂലൈ 30: കോതമംഗലത്ത് ഇന്ദിരാ ഗാന്ധി ഡെന്റല് കോളജിലെ ഹൗസ് സര്ജന്സി വിദ്യാര്ഥിനി കണ്ണൂര് സ്വദേശിനി മാനസയെ 24 സുഹൃത്ത് രഖില് വെടിവെച്ചുകൊന്നു.